Danya Cebus Rom, subsidiară a grupului de construcții Danya Cebus, are în derulare trei proiecte imobiliare majore, totalizând 220.000 de metri pătrați, compania activând în prezent ca antreprenor general pe șantierele care dezvoltă AFI Tech Park, un parc de birouri de 37.000 de metri pătrați și ansamblul rezidențial New Point din Capitală, precum și Afi Brașov, un proiect mixt cu o componentă de retail și una de birouri totalizând 165.267 metri pătrați.